b'\n_START_ARTICLE_\nHesnes\n_START_PARAGRAPH_\nHesnes (eldre skrivem\xc3\xa5ter bl.a. Hesn\xc3\xa6s, Hesness) er en grend i dagens Grimstad kommune, og ligger p\xc3\xa5 en halv\xc3\xb8y rett utenfor Grimstad by. Hesnes l\xc3\xa5 i \xc3\x98yestad kommune fra 1837 til 1846 og senere i Fj\xc3\xa6re kommune fra 1846 til 1971, og ble en del av den sammensl\xc3\xa5tte Grimstad kommune i 1971. Hesnes\xc3\xb8ya ligger ute i havet rett utenfor Hesnes. Hesneskanalen ble anlagt i 1883 for \xc3\xa5 lette adkomsten for de fastboende p\xc3\xa5 Hesnes\xc3\xb8ya inn til Grimstad._NEWLINE_P\xc3\xa5 Hesnes ligger matrikkelg\xc3\xa5rdene \xc3\x98vre og Nedre Hesnes, som var delt opp i en rekke bruk. I nyere tid ligger det en rekke eneboliger der. Hesnes skole var en kommunal skole p\xc3\xa5 Hesnes fra 1870-\xc3\xa5rene til den ble nedlagt i 2003; etter at den kommunale skolen ble nedlagt ble skolebygningen overtatt av privatskolen Hesnes Montessoriskole. P\xc3\xa5 Hesnes ligger ogs\xc3\xa5 Hesnes bedehus._NEWLINE_Hesnes kommer av esja, som betyr stein.'